લાલુ પ્રસાદ યાદવના મોટા પુત્ર અને આરજેડી નેતા તેજ પ્રતાપ યાદવ હાલમાં સમાચારોમાં છવાયેલા છે. તેજ પ્રતાપે પોતાની પત્ની ઐશ્વર્યા સાથે છૂટાછેડા લેવા માટે પટનાની ફેમિલી કોર્ટમાં અરજી દાખલ કરી છે. તેમના લગ્ન અંગે રોજ મોટી વાતો સામે આવી રહી છે. છૂટાછેડા મામલે પોતાના પરિવારનું સમર્થન તેમની પત્ની ઐશ્વર્યાને મળ્યા બાદ તેજ પ્રતાપ થોડા દિવસો માટે ગાયબ થઈ ગયા હતા. જો કે હવે તેજ પ્રતાપ સામે આવી ગયા છે પરંતુ પત્ની સાથે છૂટાછેડાની વાત પર અડગ છે. આ વચ્ચે તેજ પ્રતાપ યાદવના જીજાજી અને કોંગ્રેસ પક્ષના રાષ્ટ્રીય સચિવ ચિરંજીવ રાવે આ મામલે મોટુ નિવેદન આપ્યુ છે.